उन्दै समनिफ्रायनो हाजार सिमां दंमोन बिथांनि मेगनआव। गुबुनखौ मदद खालामनाय, समाज जौगानायनि खामानि मावनो लाइमोन बैसोनिफ्रायनो गोख्रों थांखि दंमोन। जायनि थाखाय हाजासे दुखु सहायनानैबो बिथाङा फरायसालिआव थांलाय-फैलाय खालामदोंमोन। गोबां दुखु दाहा, जेंना नेवसिनानै दिनै बिथाङा आसाम बिधानसभानि बुंथिगिरि महरै बर’ माहारिनि गेजेराव सासे गोख्रों दैदेनगिरि जानो हाबाय।